10. ΝΟΜΟΣ 659 της 29 Αυγ./1 Σεπτ. 1915 Περί συμπληρώσεως των διατάξεων του νόμου 651 περί απαγορεύσεως της εξαγωγής και επανεξαγωγής εμπορευμάτων. Εις τον νόμον 651 «περί απαγορεύσεως εξαγωγής και επανεξαγωγής εμπορευμάτων» προστίθενται αι επόμεναι διατάξεις: «Πάσα κατ’ εξαίρεσιν της απαγορεύσεως απόφασις του υπουργού των Οικονομικών περί εξαγωγής εκδίδεται μετά σύμφωνον γνωμοδότησιν επιτροπής δια Β.Διατάγματος συγκροτουμένης. Κατά γνωμοδότησιν της αυτής επιτροπής δύναται ο υπουργός των Οικονομικών ν’ απαγορεύση και την εντός του Κράτους μεταφοράν των ειδών, ων είναι απηγορευμένη η εκτός του Κράτους εξαγωγή. Πάσα παράβασις των ανωτέρω απαγορευτικών υπουργικών διαταγών τιμωρείται δια φυλακίσεως 15 ημερών μέχρις ενός έτους και δια χρηματικής ποινής (δραχ. 500 μέχρι 10.000), κατά πάσαν δε περίπτωσιν ουχί κατωτέρας του υλικού κέρδους το οποίον κατά την κρίσιν του δικαστηρίου ο υπαίτιος απήλαυσε δια της παραβάσεως και αν τούτο ήθελεν  Σελ.212 υπερβαίνει τας 10.000 δραχμάς. Τα κατά παράβασιν της απαγορεύσεως εξαγόμενα εμπορεύματα κατάσχονται και διατάσσεται δια της δικαστικής αποφάσεως ή δήμευσις αυτών. Δια την επιμέτρησιν των χρηματικών ποινών, βλ. Α.Ν. 110/1945 και άρθρ. 57 και 474 του νέου Ποινικού Κώδικος, ως και Β.Δ. 27 Δεκ. 1950 (τόμ. 8 σελ. 6, 28,80 και 84,1). Δια την τιμώρησιν της αποπείρας και την ευθύνην των συναιτίων ισχύουσιν αι γενικαί διατάξεις. Ως συνεργοί τιμωρούνται και όσοι προσεπάθησαν να ματαιώσωσιν ή παρακωλύσωσι τας προς πρόληψιν, ανακάλυψιν ή καταδίωξιν των ως άνω παραβάσεων ενεργείας των δημοσίων Αρχών». Ο παρών νόμος ισχύει από της δημοσιεύσεως αυτού εις την Εφημερίδα της Κυβερνήσεως. 